MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Pakistani kristlastest naiste tulevik vaestes telliste valmistajate külades
ei ole lihtne.
Maal, kus naised on nagunii kui alam klass,
on kristlastest naised eriti haavatavad
igasuguse ahistamise ja tagakiusu suhtes.
Pakistani vaestel kristlastest naistel on raske isegi mingit väljaõpet saada.
Märtrite Hääl on sekkunud olukorda
ja korraldab õmbluskursusi kristlastest naiste aitamiseks.
Teemat käsitleb koos minuga täna Ritva Huusko
ja mina olen Sari Palomäki.
Tere tulemast vaatama saadet "Märtrite hääl"!
Ja tere tulemast taas saatesse Ritva Huusko!
Aitäh, et võin olla siin.
Tore, et oled siin.
Räägime täna taas Pakistanist,
mida meil oli ka võimalus sel kevadel külastada,
tutvudes sealse Märtrite Hääle tööga
ja eriti sellega, mida tehakse
telliskive valmistavate kristlaste külades.
Kristlastest naiste olukord on neis külades eriti raske.
Seda enam, et naised on Pakistanis nagunii nagu alamklass.
Selles osas on muidugi silmad lahti läinud
ja püütud ka midagi ette võtta,
aga eks suhtumised ole ikka aeglased muutuma.
Ritva, milliste raskustega kristlastest naised kokku puutuvad
tänu sellele, et kuuluvad vähemuses olevasse usku?
Nad elavad vaestes tingimustes.
Nad on juba sündinud vaestesse peredesse,
kel pole raha neid koolitada.
Nii hakkavad naised tööle niipea, kui nad selleks võimelised on.
Kui perel tekkivad võlad,
võib telliskivitehase omanik nõuda peretütart kui lunaks võla eest
ja võtta ta enesele koduabiliseks.
Kuid neid koduabilisi kuritarvitatakse ja vägistatakse tihti.
Neil pole oma töökohal mingit väärtust
ja neid võidakse ka võla katteks sundida sundabiellu
moslemitest meestega.
Nii et nad lahutatakse juba noorena oma peredest
ja pööratakse tasapisi islamiusku.
Kuid neid sunnitakse sundabiellu...
Kui tüdrukud röövitakse näiteks ja sunnitakse pöörduma islamiusku,
siis seda nö abielu kasutataksegi ettekäändeks,
et lahutada noor peretütar oma perest
ja perel puudub seadusandlik õigus midagi ette võtta.
Nii on.
Ja kui siis tüdruk pöördubki islamiusku,
siis ta kuulub ka Jumala pilkamise seaduse alla
ja ta ei saa enam pöörduda tagasi ristiusku
ega hoida alal oma usku.
Ehk siis kristlaste pered on üsnagi raskes seisus,
kui nende peretütar näiteks röövitakse
ja sunnitakse sundabiellu ning usu vahetusse.
Siis on neil selles osas väga raske midagi ette võtta.
Jaa, selle pere käed on kui seotud
ja ka selle noore käed on seotud.
Tal polegi muud võimalust, kui vaid alistuda,
nõnda nagu ka neil kristlikel peredel pole muud võimalust, kui alistuda.
Oleme sellest palju Märtrite Hääle kodulehel jaganud.
Sellest, kuidas juba 10-aastaseid tüdrukuid röövitakse
ja sunnitakse sundabiellu.
Sageli küll öeldakse, et nad on juba täisealised,
kuid see ei vasta kohe üldse tõele.
Nii et tegu on vägagi tõsise olukorraga,
mis kestab tavaliselt väga pikka aega.
Kui pere asub oma tütre eest võitlema,
võib minna väga pikk aeg,
enne, kui tütar jõuab tagasi koju ja võib ka olla juba rase.
Nii on. Ja ka väga traumeeritud.
Nii et väga rasked olukorrad. - On tõesti.
Oleme Märtrite Häälega aidanud juba aastaid
neid telliskive valmistavaid vaeseid, koolitades nende noori naisi.
Sest sageli neil puudub igasugune võimalus selleks.
Isegi väikesed lapsed ei saa õppida lugema, kirjutama, arvutama,
kuna neil pole koole.
Kuid Märtrite Hääl toetab siis nende laste koolis käimist
ja samas ka õmbluskursuste läbiviimist.
Korraldame seal 6-kuulisi õmbluskursuseid,
milles osalejatele õpetatakse kõike õmblemisega seonduvat.
Need koolitused aitavad naistel teha teistsugust tööd,
mille kaudu toetada oma peret ja tegelikult kogu küla kogukonda.
Nii oli ka tore osaleda ühe õmbluskursuse lõpetamisel.
Siinkohal vaatamegi ühe lühikese video Pakistanist,
kus oleme just teel õmbluskursuse lõpetamiselt hotelli.
Oleme teel tagasi hotelli.
Osalesime täna uskumatult imelisel üritusel.
Räägi, Ritva, kus me käisime.
Osalesime täna õmbluskursuse lõpetamisel.
Ei oskagi öelda, palju naisi seal oli?
Pea 20 naist, sest seal olid kahe kursuse naised koos.
Need naised elavad vaestes telliseid valmistavate inimeste külades
ja neil polegi elatise teenimiseks muid võimalusi,
kui teha seda rasket tööd ja teha telliseid.
Või siis töötada rikaste moslemite peredes.
Kuid neis koduabilistena töötades häiritakse neid tihti
ja neid võidakse ka röövida või seksuaalselt kuritarvitada.
Tegu on väga tõsise teemaga selles kultuuris.
On ikka kohutav küll töötada kuskil, kus pole turvaline
ja kus sind kasutatakse erinevatel viisidel ära.
Nii et selles töös pole midagi head.
Kuid sama juhtub seal telliste tegijate küladeski,
kus telliste tehaste omanikud kasutavad noori kristlastest naisi ära.
Kuid nii ongi see siis abiks,
kui korraldame neis külades neid õmbluskursusi,
et nad saaks selle kaudu endale ameti.
Nad on olnud väga usinad õppijad ja omandanud uusi oskusi.
Nii võivad nad rajada oma väikesed firmad,
mida mitmed kursuse lõpetajad on ka juba teinud.
Seal kursustel õpetatakse õmblema erinevat stiili riideid,
mida nad saavad siis hiljem õmmelda kas firmadele või üksikisikutele.
See avab neile uued võimalused teenida endale ja perele elatist.
Märtrite Hääl on korraldanud paari aasta jooksul
juba mitmeid selliseid kursuseid
ja me plaanime jätkata nendega,
sest oleme näinud, kui olulised need on.
See oli võrratu kursuse lõpetamine.
Jagasime neile Soome naiste poolt tehtud kaarte.
Jaa, need olid väga ilusad kaardid.
Meid koheldi väga kuninglikult. - Jaa.
Eriliselt soe vastuvõtt ja võrratu aeg. - Oli tõesti.
Näha seda, kui õnnelikud ja rahulolevad nad olid.
Isegi, et nad elavad väga vaestes tingimustes,
kus ka see lõpupidu läbi viidi.
Oleme nüüdseks üsna väsinud. - Oleme tõesti.
On olnud palav päev,
mis on möödunud üsna higises olemises.
Ja õhtu on läinud ka üsna pikale.
Kuid homme jälle uue hooga. - Just nii.
Mida me muide homme teeme?
Homme külastame erinevaid koole.
Seal telliste valmistajate külas on loodud lastele üks kool,
mis loob neile paremad tingimused tulevikus tööd saada
ja elada paremates tingimustes, kui nende vanemad täna.
Nagu Sari juba varem ütles - paljud telliste ehitajad ei oska lugeda,
kuna nad pole saanud koolis käia.
Nüüd aga saavad nende lapsed õppida
ja me saame minna homme neid tervitama. - Imeline!
Mainisime selle video lõpus,
et külastasime seal telliste valmistajate külades ka koole.
Kui see teema pakub teile rohkem huvi,
siis otsige TV7 arhiivist
Märtrite Hääle saadete alt üles saade 250,
alapealkirjaga "Pakistani vaesed kristlased".
Räägime seal saates lähemalt neist telliste tegijate küladest.
Kuid nüüd tagasi nende õmbluskursuste
ja nende lõpetamise juurde.
Ritva, mis tunne oli seal osaleda?
Võrratu!
Ma peaaegu lausa tunnen taas sealse olustiku lõhna ja olemist.
Meid võeti väga kuninglikult vastu,
sest see õmbluskursus avab neile peredele
täiesti uue eluviisi- ja taseme.
See meie väike panus kingib neile peredele uue elu
ja seetõttu võetigi MH esindajaid väga kuninglikult vastu.
Nad laotasid punase vaiba me ette maha
ja meid ootas ees kui auline tee, millele heideti roosiõisi.
Oli imeline näha,
kui olulised need kursused on nende jaoks.
Neil kursustel osalenud naised rääkisid meile,
millise uue võimaluse see kursus neile andis.
Nad saavad peale kursuse lõpetamist turvaliselt oma kodus töötada,
saades lõpukingiks ka päris oma õmblusmasina.
Ühtlasi pole nad enam nii haavatavad ärakasutamise suhtes.
Ja isegi, et nende sissetulek on meie mõistes väga tagasihoidlik,
elavad nende pered sellest väga kindlalt ja hästi ära.
Neil naistel on nüüd uus amet
ja nad saavad aastaringselt oma perele elatist teenida.
Seda hoopis uuel moel, kui telliseid valmistades.
Paljud noored naised loovad lausa oma väikese firma.
Või neil on ka võimalus minna tööle õmblustehasesse,
kust nad saavad paremat palka, kui telliseid tehes.
Nii on.
Ja seda aastaringselt. - Just nimelt.
Sest telliste tegemine käib vaid teatud ajal aastas. - Just.
Märtrite Hääl kingib neile siis lõpetamise puhul
oma õmblusmasina.
Eurodes ei maksa üks masin rohkem, kui kõigest 67 eurot
ja see kätkeb siis endas ka õmblusmasina kohvrit.
Samas on tegu sellise summaga,
et neil peredel endil poleks iial võimalik
seda õmblusmasinat endale osta.
Meie jaoks võib see aga olla üsna väike summa. - Nii on.
Nii saame toetada neid ostes neile õmblusmasina
või toetades selle kursuse läbiviimist.
See on täiesti uus eluvõimalus nende inimeste jaoks.
Seda oli märgata ka seal lõpetamisel,
kui nad rääkisid, milline nende elu varem oli.
Nägime mitmeid noori naisi, keda oldi väärkoheldud.
Osad neist olid töötanud moslemite peredes.
Keda oli vägistatud, keda muudmoodi ära kasutatud.
Erinevad traumaatilised kogemused,
mis paistis välja teatud naiste silmis olevast kurbusest.
Ja ka tohutu häbi.
Nad olid kui kaetud häbilooriga. See on tohutu häbi.
Seksuaalne ärakasutamine on kõige julmem viis inimest alistada
ja Pakistanis tehakse seda naistega pidevalt.
See lõhub inimest täiega,
röövides temalt nii turvatunde kui ka usu ja lootuse elu suhtes.
Neil naistel pole ka neis olukordades mingeid vahendeid ennast kaitsta.
Nüüd aga on neil võimalus olla kodus ja teenida elatist omaenda kodus,
olles täielikus turvalises keskkonnas.
See aga tähendab neis telliste külades väga palju.
On ja see paistis neist naistest ka välja.
Isegi nende meeste pale säras, stiilis:
"See on minu naine, kes lõpetas just selle kursuse."
Ühtlasi kuulsime sedagi,
et kui tavaliselt on naised uhked oma meeste üle
või õed uhked oma vendade üle,
siis selle reisi käigus kuulsime,
kuidas mehed on uhked oma naiste üle.
Ja vennad õdede üle. - Jaa.
Nii et see on väga suure kaaluga.
Samas mõtlen ka sellele,
et usul Jeesusesse ehk ristiusul on selles suur osa. - On.
See, et oleme Kristuses kõik võrdsed. See kiirgab ka sealt vastu.
Need koolitused tõstavad ka naiste enesehinnangut ja väärtust.
Ühtlasi ka see, et kingime igale lõpetajale Piibli,
mis tugevdab nende kristlikku identiteeti.
See on ka äärmiselt suure kaaluga. - On.
Samas ei saa me unustada Soome naiste poolt tehtud kaarte.
Nad olid väga õnnelikud, kui need kaardid said.
Nad võtsid need tänu- ja rõõmuga vastu.
Nii et aitäh kõigile, kes te olete neid kaarte teinud
ja Märtrite Hääle kontorisse saatnud.
Saadame need kaardid edasi paikadesse, kus MH tegutseb
ja sh siis ka Pakistani.
Kuulsime seal sedagi,
et mitmed Pakistani pered on sattunud võlaorjusesse,
kuna nad ei suuda oma võlgu tagasi maksta.
Ritva, millest need suured võlad siis tekkivad?
Esiteks sellest, et nad ei oska lugeda, kirjutada ega arvutada.
Nii kirjutavad nad võlga võttes alla paberile, mille sisu nad ei mõista.
Nii et kui mõni pereliige haigestub ega saa tööl käia,
siis sellest see võlakoorem tekkibki.
Nii võib öelda, et pea iga pere sattub võlgadesse,
kui keegi nende liikmetest haigestub.
Selle asemel aga, et see võlakoorem kahaneks,
makstakse vaid intresse, mis samuti kasvavad.
Nii kasvab see võlg aastate- ja aastakümnetega
ja see on see, kuidas see kandub üle järgnevale põlvkonnale.
See on üks kindel viis, kuidas orjastada neid inimesi.
Märtrite Hääl on saanud aidata päris mitmeid selliseid peresid.
Oleme oma koostööpartneri kaudu suutnud kaardistada need pered -
nende perede suuruse ja võla määra
ning sõltuvalt olukorrast oleme need võlad ära maksnud.
Kohtusime ka nende peredega ja nad olid ülitänulikud.
Meenub sulle mõni neist?
Mulle meenub see puuviljaaiaga pere.
Seda peab üks abielupaar, kelle võlad me tasusime.
Selle naise vanemad on nendega, saades selle aia kaudu abi
ja ka selle naise noorem vend saab nende kaudu abi.
Nii et tore oli näha nii neid kui nende rahulolu.
Ka kohtusime ühe rikša juhiga,
nii et me töö ja abi vaatab vastu mitmel erimoel.
Kuid need kaks meenuvad nende võlgade tasumisega.
Me siis tasusime nende võlad,
mis eurodes pole mingi ülisuur summa,
aga mis nende jaoks on tohutult suur summa.
Nad leidsid tänu sellele omale uue ameti.
See üks pere hakkas pidama puuviljaaeda
ja teine hakkas rikša juhiks,
teenides nende kaudu paremat sissetulekut.
Enamus perede võlad pole tekkinud nende endi süü tõttu.
Kuna aga nende töö ja töötingimused on väga rasked,
siis inimesed teevad endale töö käigus viga.
Nii oligi seal mitmeid selliseid peresid.
Ühtlasi on seal telliste tehastes ringi liikumine väga ohtlik
ja nii saavad inimesed sellegi käigus viga.
Nii et ainuüksi sealne tavaelu on juba väga riskantne ja ohtlik.
Nii et on tore, et saame neid aidata, et nad saavad eluga edasi minna.
Sest tõesti, kui nad saavad viga ja on vaja arstiabi,
on vaja ka täiendavaid ressursse, et mitte langeda võlaorjusesse.
Nii et häda on sealses süsteemis, mis neid probleeme põhjustab.
Meil oli oma külastuse ajal võimalus osaleda ka ühel naistekonverentsil,
kus lisaks kõigele muule
jagati naistele infot ka selle kohta, kust leida vajadusel abi.
Räägi meile sellest konverentsist.
See oli tõeliselt huvitav konverents.
Seal räägiti väga selgelt naiste olukorrast
ja selle parandamisest.
Sellest, kuidas naised võivad ka seadusest abi otsida,
sest selleks on isegi teatud seaduse sätted olemas.
Nii rääkis seal üks naisjurist sellest, kuidas seaduse abil kaitset leida.
Ühtlasi räägiti seal sellest, mida vägivald endast kujutab
ja kuidas see ära tunda.
Nii vaimse, füüsilise, seksuaalse, majandusliku kui usualase vägivalla.
Sealseid inimesi õpetatakse süstemaatiliselt sellest,
kuidas neil on õigus ja võimalus seada oma isiklikke piire.
See info oli paljude naiste jaoks midagi täiesti uut,
nii et see on tõeliselt vajalik.
Vajalik kindlasti paljudes teisteski maades,
aga seal oli päris palju naisi koos seda kuulamas
ja seda uut infot ammutamas.
Ja sa, Ritva, kõnelesid seal samuti.
Jaa. Rääkisin meie väärtusest.
Seda siis Jumala vaatenurgast ja Tema poolt antuna.
Ehk siis rääkisin eneseväärikusest, mis on üks mu lemmikteemasid,
mille Jumal on mu südamele pannud.
Oleks muidugi olnud tore rääkida nende naistega pikemaltki,
sest nad olid väga innukad ja näljased ammutama kõike konverentsil jagatut.
Üks asi siinkohal veel.
Pakistanis, nagu teisteski islamimaades,
on väga raske pöörduda riigiusust ristiusku.
Sellest hoolimata juhtub seda pidevalt.
Milliste olukordadega need ristiusku pöördunud
silmitsi seisavad?
Nii mõnigi neist ei julge isegi rääkida oma pöördumisest ristiusku.
Sest isegi, kui nad räägiks sellest oma lähedastele,
võivad nad sattuda ohtu.
Tavaliselt püütakse neid vägivalla abil pöörata tagasi islamiusku
ja kui see ei õnnestu,
võidakse minna nende hinge kallale, ähvardades neid tappa.
Ja tänu Jumala-pilke-seadusele on neid lausa luba tappa,
sest oma ristiusku pöördumisega pilkavad nad islami mõistes Jumalat,
teenides mingit teist jumalat.
Nii et see kõik on hästi ohtlik
ja nad peavad salaja uskuma sellesse, millesse nad usuvad.
Nii et oma ristiusk tuleb hoida salajas.
Ja kui nad räägivadki sellest,
järgneb sellele abielulahutus ja nad võivad kaotada oma lapsed.
Ja halvimal juhul ka oma elu.
Nii et need on väga tõsised asjad, millest on oluline rääkida.
Kuulsin me koostööpartneri käest, et eile algas uus õmbluskursus,
mis kestab jälle 6 kuud ja siis on taas lõpupidu.
Ja kuna meil on väike hetk veel aega, siis palumegi selle kursuse pärast
ja seal osalevate naiste pärast, kes saavad sealt uue ameti.
Aitäh armas taevane Isa,
et võime tuua oma Pakistani usuõed Sinu palge ette.
Aitäh, et annad neile indu ja oskust õppida uusi asju.
Aitäh, et õnnistad selle kaudu nii neid kui nende perekondi
ja kõiki järgnevaid põlvkondi.
Jeesuse nimel, aamen. - Aamen.
Kui tahate nende õmbluskursuste kohta
rohkem teada saada,
võite tellida endale ühe väikese brošüüri,
mis räägib sellest kursusest, selle tasust
ja sellest, kuidas toetada seda tööd.
Võite võtta meiega ühendust ekraanil nähtavate kontaktide kaudu,
et tellida endale see brošüür.
Kuid lõpetuseks tahaksin veel reklaamida soomekeelset raamatut
"Julgesin kutsuda Teda Isaks".
Tegu on võrratu raamatuga, mida ise juba aastaid tagasi lugesin,
kuid mille nüüd uuesti ette võtsin ja mis on lihtsalt erakordne.
See haarab nii kaasa, et ei taha raamatut käest pannagi.
Üks Pakistani kõrgklassi naine räägib siin oma elust,
kus Jeesus ilmutas end talle unenägude ja nägemuste kaudu
ja kuidas ta kuulekalt ning julgelt asus Jeesust järgima
ning mis peale seda juhtus.
Kui te pole seda veel lugenud, tasub seda kindlasti teha,
tellides selle me kodulehelt: www.marttyyrienaani.fi/kauppa/
Raamat maksab 15 eurot.
Lisaks on Märtrite Häälel oma ajakiri,
mille kevadine number on Ukraina värvides.
Ukraina on oma sõja tõttu olnud samuti palju me teemade ringis.
Suvel ilmub uus ajakiri, kus räägime rohkem Pakistanist.
Nii sealsetest õmbluskursustest, kui telliskive tootvatest küladest.
Ajakiri on samuti tellitav kodulehelt: www.marttyyrienaani.fi/kauppa/
Aitäh, Ritva, et olid siin saates ja ole õnnistatud!
Tänan, õnnistusi teilegi ja aitäh, et sain olla siin!
Õnnistusi kõigile me vaatajatelegi!
Tõlge: Anne-Ly Raukas